Marina Subirats

Marina Subirats i Martori (Bartzelona, 1943ko martxoaren 13a) soziologoa, zuzendari publikoa, politikaria eta filosofoa da. Emakumeentzako Institutuko zuzendaria (Gizarte Gaietarako Ministerioa) 1993tik 1996ra eta Bartzelonako udalean kargu desberdinak izandakoa: Hezkuntza kontseilaria (1999 - 2006), Sants Montjuïc-eko Kontseiluko presidentea (1999-2003), Nou Barriseko kontseilukoa ere (2003-2006) eta bosgarren alkateordea eta hezkuntza zinegotzia (2003-2006). Soziologo gisa hezkuntzaren soziologia zein emakumeen soziologian espezializatuta dago. Hezkuntzak berdintasunik ezaren aurka borrokatzeko eta feminismoaren balioak aldarrikatzeko duen garrantziaren defendatzaile, hezkidetzan erreferente da.

Biografia 
Bartzelonan jaio zen 1943an. Lehen mailako ikasketak egin zituen Escuela del Mar ikastetxean eta bigarren mailako ikasketak Bartzelonako Ensanche auzoko Joan Maragall institutuan. Bartzelonako Unibertsitatean Filosofian lizentziatu zen 1965ean . Parisen École Pratique des Hautes Études-en ikasi eta 1967an Soziologiako Diploma d'Études Approfondies eskuratu zuen. 1967tik 1970era Pariseko Laboratoire de Sociologie Industrielle-n ikertzaile lanetan aritu zen, Alain Touraine irakaslearen zuzendaritzapean. Kataluniara itzuli eta gero Soziologiako irakaslea aritu zen Bartzelonako Unibertsitatean (1970- 1973 ) zein Bartzelonako Unibertsitate Autonomoan (1973tik aurrera). Aldi berean, ikertzaile gisa lan egin zuen Jaume Bofill Fundazioan (1970-71), eta UAB-ko Hezkuntza Zientzien Institutuan hainbat momentutan. Bartzelonako Unibertsitatean Filosofian doktoratu zen 1974an . 1977an ikerketa egonaldiak egin zituen Wisconsin- eko Unibertsitatean (Madison, Estatu Batuak), 1978an Kaliforniako Unibertsitatean (Berkeley) eta 1987an Londresko Institute of Education-en. 1992an UAB-ko soziologiako katedra irabazi zuen, hezkuntza soziologia eta emakumezkoen soziologia arloetan espezializatu. 2006a geroztik irakasle emeritua da.

Hainbat hedabideetan egiten ditu kolaborazioak: El País,  El Periódico,  Eldiario.es 

Feminismoan aldarrikatzen du emakumeen elkarteen bitartez bideratu behar dela mobilizazioen harira sortu den mugimendua:

Karrera politikoa 

Frankismoan eta demokraziaren lehen urteetan Bandera Roja, PSUC eta Katalunia Berdea ekimeneko alderdietako kidea izan zen. Gizarte Gaietako Ministerioko Instituto de la Mujer-en zuzendaria izan da (1993-1996). Europar Batasuneko Aukera Berdintasun Batzordeko kidea 1993 eta 1996 artean, bertan 1995eko presidentea izanik. 1999tik 2007ra Bartzelonako Udaleko zinegotzia izan zen, 1999tik 2006ra Hezkuntzaz arduratzen den Kataluniako Sozialisten Alderdiaren zerrendako independente gisa. Sants-Montjuïc Kontseiluko presidentea izan zen 1999tik 2003ra, eta Nou Barris Barrutiko Kontseilukoa 2003tik 2006ra. 2003tik 2006ra bosgarren alkateordea ere izan zen. 2004tik Estatuko Eskola Kontseiluko kidea da: 

2011ko Espainiako Gorteetarako hauteskunde orokorretan, Iniciativa per Catalunya alderdiko Joan Coscubiela hautagaiaren alde egin zuen beste kargu sozialista ohi batzuekin batera. 2012ko azaroaren 25ean Kataluniako Parlamenturako hauteskundeetan ere, 150 kontseilari eta senatari ohiren manifestua sinatu zuen Joan Herrera, Catalunya-ICV per Iniciativa per hautagaiaren alde.

2015ean manifestu bat sinatu zuen Bartzelona en Comúnen alde.  2015eko irailean Kataluniako Parlamenturako hauteskundeetan jakinarazi zen Marina Subirats Vicenç Navarrorekin batera Bartzelonako barrutirako Catalunya Sí que es Pot- eko zerrenda itxiko zutela.

2019an Grup Pròleg -eko kide gisa Kataluniako ezkerreko beste intelektual eta politikari batzuekin batera, PSOE eta Podemos-en arteko itun baten alde agertu zen, enpleguaren, genero-berdintasunaren eta desberdintasun sozialen alde lan egingo duen Gobernu aurrerakoi bat eratzeko.

Argitalpenak 

 El empleo de los licenciados (1981). Bartzelona: Editorial Fontanella, 1981.
 L'escola rural a Catalunya (1983). Bartzelona: Edicions 62, 1983.
 Rosa y Azul. La transmisión de los géneros en la escuela mixta (1988). Madril: Emakumeentzako Institutua (1988)
 Egilekidea: L'Enquesta Metropolitana de Barcelona, 1985-86, 1990, 1995, 2000.
 Con diferencia. Las mujeres frente al reto de la autonomía (1998). Bartzelona: Editorial Icaria, 1998.
 Les desigualtats socials a la Catalunya actual (1999): Rev. Cat. de Sociologia, zk. 9, orr. 27-30.
 El lideratge educatiu dels municipis (2002): Perspectiva Escolar, 263 zk, orr. 10-13.
 Una democracia imperfect (2003): Cuadernos de Pedagogía, 326 zk., 52-55. orr.
 Artikulua: Ser mujer. (2007): Mujeres y Hombres. ¿Un amor imposible? . Madril: Alianza Editorial, 2007 ; liburua Manuel Castellsekin batera idatzi zuen.
 BBarcelona: de la necessitat a la llibertat. Les classes socials al tombant del segle XXI (2012). Bartzelona: L´Avenç, 2012.
 Forjar un hombre, moldear una mujer (2013). Bellcaire d'Empordà, Girona : Aresta, 2013

Sariak eta errekonozimenduak 
 2006an reu de Sant Jordi saria jaso zuen . 
 2011n Kataluniako Soziologia Elkarteak Soziologiako Katalunia Saria.

Erreferentziak

Kanpo estekak 
 ¿Cómo surge la coeducación? (Marina Subirats i Martori) [Bideoa, Emakunde, 2018]
 «SI TUVIÉRAMOS QUE RETIRAR TODOS LOS CUENTOS SEXISTAS, NO QUEDARÍA NI UNO» Ethic, elkarrizketa, 2019

Bartzelonarrak
XXI. mendeko Espainiako idazleak
Emakume soziologoak
Kataluniako soziologoak
Emakume politikariak
Kataluniako feministak